Драге колеге,

На почетку, срећна слава свима који су у среду славили Ђурђевдан. У овим тешким околностима важно је да сачувамо своје корене, традицију и православље.

Сутра, у суботу, славимо победу над фашизмом у Другом светском рату. Да би умањили значај Совјетског Савеза у победи над фашизмом, евроунијати Дан победе славе 8. маја, док су Дан победе - Девети мај покушали да замене тзв. даном Европе, са химном отетом од поштоваоца Бетовеновог дела. Као да је Бетовен њихово власништво! У својим студентским данима сам са одушевљењем и уживањем слушао „Оду радости“ из Девете Бетовенове симфоније (са Шилеровим стиховима „Freude, schöner Götterfunken, Tochter aus Elysium“). Данас, кад је чујем, имам опор укус у устима. Много су они према нама згрешили од деведесетих наовамо...

Дан победе је за нас био и остао онај свечани победнички дан када је совјетски војник развио заставу изнад Рајхстага у Берлину.

У вези са Даном победе и Србијом, послушајте шта је један немачки свештеник рекао о Србима: <https://www.telegraf.rs/vesti/1590847-nemacki-svestenik-o-srbima-plakacete-kao-kisa-i-bicete-ponosni-kao-nikada-do-sada-video>.

Но, вратимо се математици. Данашње предавање садржи додатак за већ предавани део о комплексификацији, пројективизацији и броју пресечних тачака равних алгебарских кривих, и налази се у два дела: ОПАМЛ 2 «Безуова теорема 1» и ОПАМЛ 4а «Безуова теорема 2». За студенте М смера постоји још један, трећи део предавања: ОПАМЛ 10 «Директни и инверзни лимеси», који наставља претходно предавање ОПАМЛ 9 «Модули и категорије» и може се читати независно. Тај материјал садржи продубљено изучавање појма универзалне конструкције, централног у математици а посебно у алгебри, и спада у теорију категорија. Овај део није обавезан за студенте Л смера.

Сва питања у вези са предавањима можете постављати електронском поштом на acal@matf.bg.ac.rs, а петком од 14:15 до 16:00 сам доступан за питања преко скајпа на «aleksandar.lipkovski1».

Овог петка (8.5.2020) ћу због личних обавеза бити одсутан, али сваки позив ће бити регистрован и јавићу се накнадно чим будем могао.

8.5.2020.

А. Липковски